ดาวประกาศิต

"**ดาวประกาศิต**"  () หรืออีกชื่อคือ "**ศึกจิ้งจอกฟ้า**" (Leo and Sirius) เป็นละครโทรทัศน์แนวกำลังภายในกึ่งแฟนตาซี ผลิตโดยช่องทีวีบี ในปีพ.ศ. 2530 (1987) นําแสดงโดย&nbsp;หลิวเต๋อหัว, เช่า เหม่ย์ฉี, หลอลี่เอ๋อ และ หลีฮั่นฉือ ละครเรื่องนี้มีเหตุการณ์สำคัญต่อวงการโทรทัศน์ฮ่องกงสองอย่าง คือ 
#เป็นละครที่ดาราสาว เช่า เหม่ย์ฉี ได้รับบทนางเอกเต็มตัวเป็นครั้งแรก 
#เป็นละครโทรทัศน์ตอนยาวเรื่องสุดท้ายของ หลิวเต๋อหัว ก่อนที่เขาจะไม่ต่อสัญญากับทางช่อง ทีวีบี และหันหลังให้งานแสดงทางทีวี เป็นผลให้ละครเรื่องนี้ถูกดองห้ามออกอากาศทางจอทีวีในฮ่องกงเป็นเวลานานกว่า 24 ปี (ค.ศ. 1987-2011) แต่โชคยังดีที่มีการลงเป็นม้วนเทปวิดีโอให้เช่าดูแทน และมีโอกาสออกอากาศในต่างประเทศ เช่น เวียดนาม, ไทย และ สิงคโปร์ เป็นต้น

## เนื้อเรื่องย่อ
ดาวหมาป่า ได้หนีจากสวรรค์มาบนโลกมนุษย์และสร้างความชั่วร้าย จนดาวสิงห์โต ต้องลงจากสววรค์เพื่อมาปราบดาวหมาป่า แต่ต้องออกตามหาอาวุธสองอย่างนี้ คือ คันธนู กับ กริซวิมาร ให้มาเจอกันจะได้รับพลังจากดาวสิงห์โต เพื่อปราบดาวหมาป่า

## นักแสดงบางส่วน
*หลิวเต๋อหัว เป็น ไป๋หลง (ดาวสิงโต) 
*เส้าเหม่ยฉี เป็น ต้วนจื้อจิง
*หลอลี่เอ๋อ เป็น เยี่ยปิง
*หลีฮั่นฉือ  เป็น เยี่ยหลิงเซียว (ดาวหมาป่า)
*เหยียนชิวฮวา รับบทเป็น หงเตียจู

## ปัญหาการออกอากาศในฮ่องกง
ช่วงปีพ.ศ. 2529 (1986) หลิวเต๋อหัว ถูกกล่าวหาจากช่องทีวีบี ว่าเป็นนักแสดงกบฏ เขาถูกทางช่องแช่เย็น (ไม่ป้อนงานละคร) นานกว่าหนึ่งปี (400 วัน) หลังจากถ่ายทำละครเรื่อง ลิขิตฮ่องเต้ เสร็จสิ้นในวันที่ 25 มีนาคม พ.ศ. 2529 (1986) ทางทีวีบีก็ไม่ป้อนงานละครแก่หลิวเต๋อหัว อีกเลย

แต่ทว่าทางช่องทีวีบี ยังใจดีปล่อยให้ หลิวเต๋อหัว รับงานแสดงภาพยนตร์ได้ตามปกติ (แต่ทีวีบีหักรายได้จากการรับแสดงหนังของเขา 20 %) เขามีผลงานภาพยนตร์ ตามออกมา 5 เรื่องติดกัน ดังนี้

#3 ซ... ซ่าส์ ซิ่งส์ ซิงส์ (The Magic Crystal 1986)
#ฮ้อสะดุดโล้น (Lucky Stars Go Places 1986)
#บริษัทโหด (Tragic Hero 1987)
#โหดห้ามอุทธรณ์ (Sworn Brothers 1987)
#ต้นตระกูลโหด (Rich and Famous 1987)

จนกระทั่งเมื่อสัญญาการเป็นนักแสดงจอแก้วกับทางช่องทีวีบีของ หลิวเต๋อหัว ใกล้จะหมดลงในวันที่ 1 กรกฎาคม พ.ศ. 2530 (1987) ทางทีวีบีเลยมอบหมายงานละครให้เขาแสดงเป็นพระเอกในเรื่อง "**ดาวประกาศิต**" 

โดยช่วงการเปิด-ปิดกล้องคือวันที่ 1 พฤษภาคม - 30 มิถุนายน พ.ศ. 2530 (1987) ในระหว่างการถ่ายทำละครเรื่องนี้ ทางช่องทีวีบีเสนอข้อต่อร้องกับหลิวเต๋อหัว โดยจะให้เขาต่อสัญญาเป็นนักแสดงกับทางช่องอีกสองปี และจะมอบบทพระเอกให้เขาแสดงต่อในละครเรื่อง "**เจิงกิสข่านผู้พิชิต (Genghis Khan 1987)**" จำนวนสิบตอนจบ ที่จะมีการยกกองถ่ายไปถ่ายทำถึงในจีนแผ่นดินใหญ่

แต่ทว่าทางฝ่ายชายปฎิเสธข้อเสนอดังกล่าว และได้ตัดสินใจอย่างแน่วแน่ที่จะไม่ต่อสัญญาการเป็นนักแสดงจอแก้วอีกต่อไป เพราะเขาต้องการหันไปทุมเทกับการเล่นหนังใหญ่อย่างเต็มที่

เมื่อละครถ่ายทำเสร็จสิ้นลงในกลางปีพ ศ. 2530 (1987) ประจวบกับที่เขาหมดสัญญาพอดี ทาง
หลิวเต๋อหัว ก็อำลาช่องทีวีบีทันที ทางทีวีบีโกรธมาก จึงดองละครเรื่องนี้ที่เขาแสดงให้กับทางช่องซึ่งถือว่าเป็นละครตอนยาวเรื่องสุดท้ายของเขา ไม่ให้ออกอากาศทางหน้าจอทีวีในฮ่องกง นานมากกว่า 24 ปี (แต่ให้ไปลงเป็นม้วนวีดีโอให้เช่าแทน)

จนกระทั่งได้ออกอากาศครั้งแรกทางทีวีในฮ่องกง เมื่อวันที่ 28 พฤษภาคม พ.ศ.2555 - 15 มิถุนายน พ.ศ.2555 ทางช่อง TVB Classic

## ออกอากาศในต่างประเทศ
ถึงแม้จะถูกดองไม่ให้ออกอากาศในฮ่องกง (แต่ให้ไปลงม้วนวีดีโอในปีถัดมาแทน) แต่ทว่าละครเรื่องนี้ ได้มีการออกอากาศทางหน้าจอทีวีในต่างประเทศ

*ละครเรื่องนี้ได้ถูกนำไปออกอากาศครั้งแรกทางหน้าจอทีวีในเวียดนาม ตั้งแต่วันที่ 14 ธันวาคม พ.ศ. 2530 (1987) ถึง 8 มกราคม พ.ศ. 2531 (1988) 

*ต่อมามีการออกอากาศทางทีวีในเมืองไทยสามครั้ง
#ทางช่อง 5 คือเจ้าแรกที่นำมาออกอากาศ กลางปีพ.ศ. 2531 (1988) คือ 11 สิงหาคม พ.ศ. 2531 ถึง 7 กันยายน พ.ศ. 2531 วันธรรมดา เวลา 21.55-22.55 น. ต่อจากการรีรันของละครเรื่อง เทพอาจารย์จอมอิทธิฤทธิ์ ที่อวสานไป
#ครั้งสองทางช่อง 3 กลางปีพ.ศ. 2532 (1989) วันธรรมดาช่วงดึก หลังละครไทยภาคค่ำ
#ครั้งสามทางช่อง 3 ช่วงเย็น ในเดือนมีนาคม-เมษายน พ.ศ. 2533 (1990)
*มีการลงม้วนวีดีโอให้เช่าทั่วเอเชีย

## หมายเหตุ
ในปีค.ศ. 1987 ละครเรื่อง ดาวประกาศิต ถือเป็นละครตอนยาวเรื่องสุดท้ายในชีวิตของ หลิวเต๋อหัว

แต่ทว่าในปีค.ศ. 1992 เขาได้กลับมารับเล่นละครให้กับช่องทีวีบีอีกครั้ง แต่ครั้งนี้ไม่ใช่ละครตอนยาว แต่เป็นการรับเล่นละครตอนสั้น(เรื่องราวจบภายในหนึ่งตอน) ความยาวตอนละ 40-45 นาที ในเรื่อง มนต์เพลงม่านมายา (現代愛情戀曲 1992) โดยเขารับแสดงในตอนที่ 7 และตอนที่ 9 เท่านั้น

และในปีเดียวกัน เขาได้แสดงเป็น เอี้ยก้วย อีกครั้งให้กับช่องทีวีบี ในภาพยนตร์โทรทัศน์เรื่อง เจาะเวลาหาอดีต (The Thief of Time 1992) ความยาว 95 นาที

## ถูกทีวีบี แช่เย็น (ไม่ป้อนงานละคร 400 วัน)
เนื่องจาก หลิวเต๋อหัว มีปัญหาเรื่องการไม่ต่อสัญญาระยะยาวกับทางช่องทีวีบี มาอย่างยาวนาน

หลังจากเขาถ่ายทำละครเรื่อง ลิขิตฮ่องเต้ เสร็จสิ้นในวันที่ 25 มีนาคม พ.ศ. 2529 (1986) ทางทีวีบีก็ไม่ป้อนงานละครแก่หลิวเต๋อหัว อีกเลย (แต่อนุญาตให้เขารับงานแสดงภาพยนตร์ และงานโชว์ตัวตามต่างประเทศ)

จนทางช่องทีวีบีกลับมาป้อนงานละครให้เขาแสดงอีกครั้งในเรื่อง "**ดาวประกาศิต**" โดยเริ่มถ่ายทำในวันที่ 1 พฤษภาคม พ.ศ. 2530 (1987) 

เท่ากับว่า หลิวเต๋อหัว ถูกทางช่องทีวีบีแช่เย็น(ไม่ป้อนงานละคร) นานถึง 400 วัน ตั้งแต่วันที่ 26 มีนาคม พ.ศ. 2529 (1986) ถึง 30 เมษายน พ.ศ. 2530 (1987)

## อ้างอิง



## แหล่งข้อมูลอื่น
* ดาวประกาศิต
หมวดหมู่:ละครโทรทัศน์แนวกำลังภายในฮ่องกง
หมวดหมู่:ละครโทรทัศน์ฮ่องกงในปี พ.ศ. 2531
หมวดหมู่:ละครโทรทัศน์ฮ่องกง
หมวดหมู่:รายการโทรทัศน์ช่อง 3
หมวดหมู่:ละครโทรทัศน์ช่องทีวีบี